CELEX: 32013D0178
Language: hr
Date: 2013-02-25 00:00:00
Title: Odluka Vijeća 2013/178/ZVSP od 25. veljače 2013. o potpisivanju i sklapanju Sporazuma između Europske unije i Republike Malija o statusu vojne misije Europske unije u Republici Maliju za doprinos osposobljavanju oružanih snaga Malija (EUTM Mali)

18/Sv. 15
            
            
               HR
            
            
               Službeni list Europske unije
            
            
               165
            
         32013D0178
   
               L 106/1
            
            
               SLUŽBENI LIST EUROPSKE UNIJE
            
         ODLUKA VIJEĆA 2013/178/ZVSP
   od 25. veljače 2013.
   o potpisivanju i sklapanju Sporazuma između Europske unije i Republike Malija o statusu vojne misije Europske unije u Republici Maliju za doprinos osposobljavanju oružanih snaga Malija (EUTM Mali)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Predsjednik Republike Malija je pismom od 24. prosinca 2012. uputio pozivno pismo visokom predstavniku Unije za vanjske poslove i sigurnosnu politiku (VP) u kojem je pozdravio razmještanje misije EU-a za vojno osposobljavanje u Maliju.
            
         
               (2)
            
            
               Vijeće je 17. siječnja 2013. donijelo Odluku 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) (1).
            
         
               (3)
            
            
               Članak 9. Odluke 2013/37/ZVSP predviđa da status jedinica pod vodstvom EU-a te osoblja misije EUTM Mali, uključujući povlastice, imunitete i daljnja jamstva potrebna za ispunjenje i nesmetano funkcioniranje njihove misije, bude predmet sporazuma sklopljenog prema članku 37. Ugovora o Europskoj uniji (UEU) i u skladu s postupkom utvrđenim u članku 218. Ugovora o funkcioniranju Europske unije (UFEU).
            
         
               (4)
            
            
               Nakon donošenja Odluke Vijeća od 17. siječnja 2013. o odobrenju otvaranja pregovora, VP je u skladu s člankom 37. UEU-a dogovorio Sporazum između Europske unije i Republike Malija o statusu vojne misije Europske unije u Republici Maliju za doprinos osposobljavanju oružanih snaga Malija (EUTM Mali) („Sporazum”).
            
         
               (5)
            
            
               U skladu s člankom 5. Protokola br. 22 o položaju Danske, priloženog UEU-u i UFEU-u, Danska ne sudjeluje u izradi i provedbi odluka i akcija Unije koje imaju obrambene implikacije. Danska ne sudjeluje u provedbi ove Odluke i stoga ne sudjeluje u financiranju ove misije.
            
         
               (6)
            
            
               Sporazum bi trebalo odobriti,
            
         DONIJELO JE OVU ODLUKU:
   Članak 1.
   Sporazum između Europske unije i Republike Malija o statusu vojne misije Europske unije u Republici Maliju za doprinos osposobljavanju oružanih snaga Malija (EUTM Mali) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Uniju.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 25. veljače 2013.
      
         
            Za Vijeće
         
         
            Predsjednik
         
         S. COVENEY
      
   
   
      (1)  SL L 14, 18.1.2013., str. 19.